CELEX: 32014R1083
Language: lt
Date: 2014-10-15 00:00:00
Title: 2014 m. spalio 15 d. Komisijos įgyvendinimo reglamentas (ES) Nr. 1083/2014 dėl leidimo naudoti preparatą Enterococcus faecium DSM 7134 (Bonvital) kaip paršavedėms skirtą pašarų priedą  Tekstas svarbus EEE

16.10.2014   
            
            
               LT
            
            
               Europos Sąjungos oficialusis leidinys
            
            
               L 298/5
            
         KOMISIJOS ĮGYVENDINIMO REGLAMENTAS (ES) Nr. 1083/2014
   2014 m. spalio 15 d.
   dėl leidimo naudoti preparatą Enterococcus faecium DSM 7134 (Bonvital) kaip paršavedėms skirtą pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti preparatą Enterococcus faecium DSM 7134 (Bonvital). Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               šis prašymas pateiktas dėl leidimo naudoti preparatą Enterococcus faecium DSM 7134 (Bonvital) kaip paršavedėms skirtą pašarų priedą, naudotiną per visą reprodukcinį ciklą ir priskirtiną prie priedų kategorijos „zootechniniai priedai“;
            
         
               (4)
            
            
               laikinasis leidimas naudoti preparatą Enterococcus faecium DSM 7134 paršelių ir penimųjų kiaulių pašaruose buvo suteiktas Komisijos reglamentu (EB) Nr. 666/2003 (2), laikinasis leidimas naudoti preparatą paršavedžių pašaruose – Komisijos reglamentu (EB) Nr. 2154/2003 (3), laikinasis leidimas naudoti preparatą mėsinių viščiukų lesaluose – Komisijos reglamentu (EB) Nr. 521/2005 (4), leidimas dešimt metų naudoti preparatą atjunkytų paršelių ir penimųjų kiaulių pašaruose – Komisijos reglamentu (EB) Nr. 538/2007 (5) ir dešimt metų paršavedžių pašaruose nuo 90-tos nėštumo dienos iki laktacijos pabaigos – Komisijos reglamentu (EB) Nr. 1521/2007 (6);
            
         
               (5)
            
            
               Europos maisto saugos tarnyba (toliau – Tarnyba) 2014 m. vasario 18 d. nuomonėje (7) padarė išvadą, kad siūlomomis naudojimo sąlygomis preparatas Enterococcus faecium DSM 7134 (Bonvital) nedaro nepageidaujamo poveikio gyvūnų sveikatai, žmonių sveikatai ar aplinkai. Ji taip pat padarė išvadą, kad priedas gali padidinti vados priaugtą svorį arba palaikyti paršavedžių būklę. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodų taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (6)
            
            
               atlikus preparato Enterococcus faecium DSM 7134 (Bonvital) vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
            
         
               (7)
            
            
               dėl šiuo įgyvendinimo reglamentu suteikiamo leidimo Reglamentas (EB) Nr. 1521/2007 turėtų būti panaikintas;
            
         
               (8)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Reglamentas (EB) Nr. 1521/2007 panaikinamas.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. spalio 15 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  2003 m. balandžio 11 d. Komisijos reglamentas (EB) Nr. 666/2003, suteikiantis laikinąjį leidimą pašaruose naudoti tam tikrus mikroorganizmus (OL L 96, 2003 4 12, p. 11).
   
      (3)  2003 m. gruodžio 10 d. Komisijos reglamentas (EB) Nr. 2154/2003 dėl laikino leidimo išdavimo tam tikriems mikroorganizmams (Enterococcus faecium ir Lactobacillus acidophilus) pašaruose (OL L 324, 2003 12 11, p. 11).
   
      (4)  2005 m. balandžio 1 d. Komisijos reglamentas (EB) Nr. 521/2005 dėl nuolatinio leidimo naudoti priedą ir dėl laikino leidimo naudoti tam tikrus pašaruose jau leidžiamus priedus (OL L 84, 2005 4 2, p. 3).
   
      (5)  2007 m. gegužės 15 d. Komisijos reglamentas (EB) Nr. 538/2007 dėl leidimo naudoti Enterococcus faecium DSM 7134 (Bonvital) kaip pašarų priedą pagal naują paskirtį (OL L 128, 2007 5 16, p. 16).
   
      (6)  2007 m. gruodžio 19 d. Komisijos reglamentas (EB) Nr. 1521/2007 dėl leidimo naudoti Enterococcus faecium DSM 7134 (Bonvital) kaip pašarų priedą pagal naują paskirtį (OL L 335, 2007 12 20, p. 24).
   
      (7)  EFSA Journal 2014; 12(2):3565.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV/kg visaverčio 12 % drėgnio pašaro
               
            
                  
                     Zootechninių priedų kategorija. Funkcinė grupė: žarnyno floros stabilizatoriai
                  
               
            
                  4b1841
               
               
                  „Lactosan GmbH & Co KG“
               
               
                  
                     Enterococcus faecium DSM 7134
               
               
                  
                     Priedo sudėtis:
                  
                  Preparatas Enterococcus faecium DSM 7134, kurio sudėtyje yra ne mažiau kaip:
                  
                               
                           
                           
                              miltelių pavidalo: 1 × 1010 KSV/g priedo
                           
                        
                               
                           
                           
                              granulių (mikrokapsulių): 1 × 1010 KSV/g priedo
                           
                        
                     Veikliosios medžiagos apibūdinimas:
                  
                  Gyvybingos Enterococcus faecium DSM 7134 ląstelės
                  
                     Analizės metodas
                      (1)
                  
                  Skaičiavimas: paskleidimo ant plokštelės metodas naudojant tulžies eskulino azido agarą (EN 15788).
                  Identifikacija: impulsinė lauko gelių elektroforezė (PFGE).
               
               
                  Paršavedės
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo sąlygas ir stabilumą granuliuojant.
                           
                        
                              2.
                           
                           
                              Sauga: tvarkant produktą rekomenduojama naudoti kvėpavimo takų apsaugos priemones ir mūvėti pirštines.
                           
                        
               
                  2024 m. lapkričio 5 d.
               
            
         (1)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje: http://irmm.jrc.ec.europa.eu/EURLs/EURL_feed_additives/Pages/index.aspx